Prooviaasta Vändras  1884. aastal jõudsid õpingud Tartu ülikoolis lõpusirgele. Aprillis sooritas Friedrich Ederberg Riias konsistooriumi eksamid ja augustis siirdus Vändrasse prooviaastale. Septembris osales Friedrich koos juhendaja Sokolovskiga Tartu Peetri kiriku pühitsemisel. Kui pühitsemine lõppes, toodi kiriku käärkambrisse  üks laps ristida. See talitus määrati Friedrichi kui kõige noorema toimetada.  23. juunil 1885 ordineeris kindralsuperintendent Heinrich Girgensohn Friedrich Ederbergi õpetajaks. Tähtis sündmus leidis aset Pärnu Nikolai kirikus. Augusti lõpuni jäi noor vaimulik Vändrasse oma juhendaja juurde abiõpetajaks, aga juba septembris ootas noormeest kogudus Kaarmal.